Broyting í treytunum fyri forskotsrindan av barnagjaldi og veitan av serligum barnaískoyti til einsamallar uppihaldarar Broyting í treytunum fyri forskotsrindan av barnagjaldi og veitan av serligum barnaískoyti til einsamallar uppihaldarar Mánadagur 20-05-2019 Broyting í treytunum fyri forskotsrindan av barnagjaldi og veitan av serligum barnaískoyti til einsamallar uppihaldarar-Javnseta fastan bústað í danska ríkinum í 3 ár við danskan ríkisborgararætt Ein av treytunum fyri at fáa forskotsrindað barnagjald ella rætt til serligt barnaískoyti til einsamallar uppihaldarar er, at barnið ella tann sum hevur foreldramyndugleikan yvir barninum er danskur ríkisborgari, er fevndur av einum sáttmála um rindan av slíkum gjøldum, t. d. norðurlendska sáttmálanum um sosiala hjálp og tænastur ella er javnsettur við persónar við donskum ríkisborgararætti. Við gildi frá 14. mai 2019 eru persónar, sum hava havt fasta bústað í danska ríkinum, t. e. í Danmark, Føroyum ella Grønlandi seinastu trý árini, javnsettir við persónar við donskum ríkisborgararætti. Hetta merkir, at um tú ikki er danskur ríkisborgari, og ikki er fevnd/-ur av einum sáttmála um slík gjøld, hevur tú rætt til forskotsrindan av barnagjaldi og serligum barnaískoyti til einsamallar uppihaldarar, um tú hevur havt fastan bústað í Danmark, Føroyum ella Grønlandi seinastu trý árini og annars lýkur treytirnar fyri at fáa hesar veitingar.